Список на планини во Македонија

Македонија е главно планинска земја, со просечна надморска височина од 832 метри. Планините на територијата на државата може да се поделат во две групи: ''шарски планински венец'' (''динарски венец'') и ''осоговско-беласички планински венец'' (''родопски венец''). Планините во шарскиот планински венец се одликуваат по тоа што се млади, верижни, со остри врвови, а планините во осоговско-беласичкиот венец се стари, грамадни, со заоблени врвови.
* Шарскиот планински венец започнува во крајниот северозападен дел на Македонија, продолжува долж западниот дел на земјата и потоа преку западно-вардарската и пелагониската група на планини завршува во југозападниот и јужниот дел на земјата. Во овој планински венец се истакнуваат масивите на Шара, Кораб, Бистра, Стогово, Сува Гора, Мокра, Галичица, Јабланица, Баба, Ниџе и Кожуф. Највисока точка во овој планински венец и воопшто во Македонија е врвот Голем Кораб (2.753 м) на Корапскиот Масив.
* Осоговско-беласичкиот планински венец започнува во североисточниот дел на земјата и се протега долж источниот дел на земјата, вклучувајќи ги и планините во источно-вардарската група. Меѓу позчајаните масиви во овој венец се издвојуваат Осогово, Плачковица, Малешевско-влаинскиот Масив, Огражден и Беласица. Највисока точка во овој планински венец е врвот Руен (2.252 м) на Осоговскиот Масив.
1 Терминологија
Во литературата често постои поистоветување на поимите „планина“, „планински масив“, „планински венец“ и „планински систем“, иако тие имаат различно значење.
* Планина. Во врска со поимот „планина“ не постои општоприфатена дефиниција, па како критериуми за опис обично се земаат надморската височина, обемот, релјефот, наклонот, одвоеноста и непрекинатоста. Во Оксфордскиот речник на англискиот јазик, поимот „планина“ се дефинира како „природно возвишение на Земјината површина кое стрмно се издига над околниот простор и достигнува надморска височина која е впечатлива во однос на околната“.* Планински масив. Под поимот „планински масив“ се подразбира место на Земјината кора со истакнати раседи или набори. Притоа, со поместувањето на Земјината кора, масивот ја задржува внатрешната структура и се поместува во целина. Поимот се однесува и на група планини составени со ваква образба. Освен тоа, поимот често се дефинира и како главна маса на некоја поединечна планина. Притоа, масивот е помала составна единица на кората од тектонската плоча и во геоморфологијата се смета за четврта движечка сила по големина.* Планински венец. Со поимот „планински венец“ се означува географско подрачје што се состои од геолошки поврзани планини.
* Планински систем. Поимот „планински систем“ се дефинира како склоп од планински венци што припаѓаат на извесно подрачје.
Според горенаведените дефиниции, за планини во Македонија може да се сметаат Китка, Дешат и Баба Сач, за планински масиви Мокра, Осогово и Шар Планина, за планински венец Шара-Кораб-Дешат-Крчин-Стогово-Караорман и за планински систем Шарско-пиндскиот систем на планини.
2 Список на планини во Македонија
Во табелата во продолжение е направен преглед на планините во Македонија според нивната највисока точка на територијата на земјата. Во случај планината да е дел од поголем планински масив, истото е забележано во соодветниот столб.
, Планина, Највисока точка, Надморска височина, Планински масив, Слика
1, Кораб, Голем Кораб, 2.753 м, Корапски Масив
2, Шар Планина, Титов Врв, 2.747 м
3, Баба, Пелистер, 2.601 м
4, Јакупица, Солунска Глава, 2.540 м, Мокра
5, Ниџе, Кајмакчалан, 2.521 м, Ниџев Масив
6, Караџица, Караџица, 2.472 м, Мокра
7, Перчулица, Перчулица, 2.423 м, Мокра
8, Дешат, Веливар, 2.373 м, Корапски Масив
9, Крчин, Голем Крчин, 2.343 м, Корапски Масив
10, Стогово, Голем Рид, 2.273 м, Стоговски Масив
11, Галичица, Кота, 2.265 м
12, Јабланица, Црн Камен, 2.258 м
13, Осогово, Руен, 2.252 м, Осоговски Масив
14, Сува Планина, Мирска Вода, 2.179 м, Мокра
15, Даутица, Даутица, 2.178 м, Мокра
16, Кожуф, Зелен Брег, 2.166 м
17, Бистра, Меденица, 2.163 м, Бистрин Масив
18, Челоица, Добра Вода, 2.062 м, Добра Вода
19, Плакенска Планина, Сталев Камен, 1.998 м, Бигла
20, Голешница, Лисец, 1.935 м, Мокра
21, Влаина, Кадиица, 1.932 м, Малешевско-влаински Масив
22, Песјак, Јошков Камен, 1.917 м, Добра Вода
23, Илинска Планина, Лиска, 1.908 м, Бигла
24, Беласица, Тумба, 1.881 м, Беласички Масив
25, Сува Гора, Дупен Камен, 1.857 м, Сува Гора
26, Козјак, Балтова Чука, 1.823 м, Ниџев Масив
27, Малешевски Планини, Џами Тепе, 1.801 м, Малешевско-влаински Масив
28, Караорман, Орли Врв, 1.794 м, Стоговски Масив
29, Бушева Планина, Мусица, 1.788 м, Бушевски Масив
30, Дукат, Аниште, 1.786 м
31, Лубен, Кафчал, 1.762 м, Бушевски Масив
32, Лопушник, Стог, 1.754 м, Бистрин Масив
33, Плачковица, Лисец, 1.754 м
34, Бабуна, Козјак, 1.746 м, Бабуна
35, Огражден, Огражденец, 1.744 м
36, Славеј, Славеј, 1.714 м, Стоговски Масив
37, Билино, Чупино Брдо, 1.703 м, Билино
38, Баба Сач, Голем Сач, 1.698 м, Бушевски Масив
39, Дрен, Ливада, 1.663 м, Дрен
40, Бигла, Голем Камен, 1.656 м, Бигла
41, Скопска Црна Гора, Рамно, 1.651 м
42, Китка, Китка, 1.588 м, Мокра
43, Вишешница, Чаве, 1.557 м, Дрен
44, Синковица, Пасаџиковска Чука, 1.544 м, Осоговски Масив
45, Голак, Чавка, 1.538 м, Голак
46, Голјак, Вели Врв, 1.535 м, Бигла
47, Буковиќ, Тепе, 1.528 м
48, Древеник, Кале, 1.494 м
49, Селечка Планина, Висока, 1.471 м
50, Облаковска Планина, Бел Камен, 1.430 м
51, Злато, Златоврв, 1.422 м, Бабуна
52, Готен, Грамадник, 1.420 м
53, Осој, Крстец Тепе, 1.401 м, Сува Гора
54, Герман, Модра Глава, 1.390 м, Билино
55, Средна, Бејаз Тепе, 1.348 м
56, Козјак, Перен, 1.326 м, Билино
57, Плавица, Плавица, 1.297 м, Осоговски Масив
58, Пречна Планина, Високи Врв, 1.293 м
59, Обозна, Јастреб, 1.273 м, Голак
60, Жеден, Водени Камен, 1.264 м
61, Серта, Волчјак, 1.159 м, Серта
62, Клепа, Клепа, 1.150 м
63, Водно, Крстовар, 1.066 м
64, Градешка Планина, Вршник, 1.031 м, Серта
65, Плавуш, Кара Тепе, 997 м, Серта
66, Смрдеш, Елешница, 971 м
67, Манговица, Асаница, 874 м
68, Руен, Ланиште, 865 м
69, Градиштанска Планина, Градиште, 861 м
70, Богословец, Свети Јовански Рид, 755 м
71, Боска, Боска, 720 м, Беласички Масив
72, Кара Балија, Дуб, 697 м
3 Поврзано
* Географија на Македонија